b'\n_START_ARTICLE_\nHidroelektrarna Dravograd\n_START_PARAGRAPH_\nHidroelektrarna Dravograd (kratica HE Dravograd) je ena izmed hidroelektrarn v Sloveniji; le\xc5\xbei na reki Dravi. Spada pod podjetje Dravske elektrarne Maribor.\n_START_SECTION_\nZgodovina\n_START_PARAGRAPH_\nHidroelektrarno so za\xc4\x8deli graditi Nemci leta 1941 zaradi vse ve\xc4\x8djih potreb po elektri\xc4\x8dni energiji za potrebe voja\xc5\xa1ke industrije. Gradnja je bila kon\xc4\x8dana leta 1944; ob odprtju je bila tako prva elektrarna s stebrno izvedbo (poleg so\xc4\x8dasno grajene HE Labot). Hidroelektrarna je za\xc4\x8dela delovati \xc5\xbee leta 1944 z dvema od prvotno na\xc4\x8drtovanih 3 turbin. Aprila 1945 so zavezniki bombardirali elektrarno in jo po\xc5\xa1kodovali. Po koncu druge svetovne vojne so za\xc4\x8deli z obnovo, ki se je kon\xc4\x8dala \xc5\xa1ele leta 1955, ko je bila vgrajena tretja turbina._NEWLINE_Dravograjsko jezero, umetno ustvarjeno akumulacijsko jezero zajema 5,6 milijona m\xc2\xb3 vode. Elektrarna dose\xc5\xbee mo\xc4\x8d 26 MW in z 8,9 m padcem na leto ustvari 142 milijonov kWh.'